Gülgəz (Aşıq Abbas Tufarqanlı)
Qurban olum səni çəkən nəqqaşa, 
Yetirdin dəstimi damana, Gülgəz! 
Qüdrət qələm çalmış o qələm qaşa, 
Bənzər əbruların4 kamana, Gülgəz!

Gəl verək əl-ələ, çıxaq bu bağa!
Gül gülə sarmaşır, budaq budağa, 
Üz-üzə dayanaq, dodaq-dodağa,
Ağ sinən sinəmə dayana, Gülgəz!

Üzəngini basım, Gülgəzim, atdan!
Sən məni qurtardın alovdan, oddan, 
Abbasın sevdiyi, xabi-qəflətdən, 
Silkinib çıxasan bu yana, Gülgəz!
Qoşmalar